作者:戴善甫
標題:陶學士醉寫風光好・後庭花
內容:學士你隻身在旅邸間，著個甚羅幃錦帳單。學士你德行如顏子，也索要風流仿謝安。我勸你且開顏，須不比尋常風範。你敢越聰明越掛眼。(陶谷雲)兀那婦人靠後。我頭頂儒冠，身穿儒服，乃正人君子。不得無禮。(正旦退科)(韓熙載雲)歌者，可再勸酒。(陶谷雲)太守，小官酒醉失禮。李太白有詩云："我醉欲眠君且去，明朝有意抱琴來。"我待睡些兒咱。(做醉睡科)(韓熙載雲)學士醉了也。您歌者且回去。(正旦雲)理會的。(唱)。